Валеўскі сельсавет

**Ва́леўскі сельсавет** — адміністрацыйна-тэрытарыяльная адзінка ў складзе Навагрудскага раёна Гродзенскай вобласці. Цэнтр — аграгарадок (да 2007 г. вёска) Валеўка.

## Гісторыя 
Утвораны 12 кастрычніка 1940 года як **Валеўкаўскі сельсавет** у складзе Валеўкаўскага раёна (з 25 лістапада 1940 года Карэліцкі раён) Баранавіцкай вобласці БССР. З 8 студзеня 1954 года ў складзе Гродзенскай вобласці. З 25 снежня 1962 года ў складзе Навагрудскага раёна. У 1976 годзе ў склад Ятраўскага сельсавета перададзены 4 населеныя пункты (Концавічы, Кудавічы, Падбор’е і Парэчча), наўзамен у склад сельсавета з Ятраўскага сельсавета перададзены 7 населеных пунктаў (Багудзенка, Косічы, Лабачы, Навасёлкі, Новыя Ганчары, Старыя Ганчары і Тулічава). 25 чэрвеня 2008 года да сельсавета далучана тэрыторыя скасаванага Ятраўскага сельсавета (12 населеных пунктаў: Жадунь, Заполле, Зарэчка, Калмацкаўшчына, Клёны, Концавічы, Кудавічы, Мілеўцы, Падбор’е, Парэчча, Ціхінка, Ятра).

## Склад 
У склад сельсавета ўваходзяць 27 населеных пунктаў (2018 г.):

## Насельніцтва 
Насельніцтва сельсавета паводле перапісу 2009 года — 1828 чалавек, з іх 94,1 % — беларусы, 2,5 % — рускія, 2,2 % — палякі; паводле перапісу 2019 года — 1420 чалавек.

Насельніцтва, жыхароў: 1828 (2009 г.), 1479 (2017 г.), 1556 (2018 г.).

## Арганізацыі і прадпрыемствы 
* Сельскагаспадарчае рэспубліканскае даччынае ўнітарнае прадпрыемства «Свіцязь» Баранавіцкага аддзялення Беларускай чыгункі.
* Аддзяленне ААТ «Кашалева-Агра».  

## Гандаль і сфера паслуг 
* комплексна-прыёмныя пункты у аграгарадку Валеўка; вёсцы Ятра
* філіял АСБ «Беларусбанк» у аграгарадку Валеўка
* лазня ў в. Харосіца
* паштовае аддзяленне сувязі ў аграгарадку Нягневічы
* крамы ў аграгарадку Валеўка; вёсцы Ятра.

## Установы адукацыі 
* ДУА «Валеўскі вучэбна-педагагічны комплекс дзіцячы сад–сярэдняя школа»

## Установы аховы здароўя 
* Санаторый «Свіцязь» – філіял санаторыя «Магістральны» Баранавіцкага аддзялення Беларускай чыгункі
* дзіцячы аздараўленчы лагер «Свіцязь» Навагрудскага раёна
* Валеўская амбулаторыя ўрача агульнай практыкі
* аптэчны пункт у аграгарадку Валеўка
* фельчарска-акушэрскія пункты ў вёсках в Багудзенка і Ятра

## Культура 
* Валеўскі сельскі Дом культуры
* Запольскі сельскі Дом культуры
* Валеўская сельская бібліятэка
* Запольская сельская бібліятэка

## Воінскія пахаванні 
* абеліскі воінам-землякам, якія загінулі ў гады Вялікай Айчыннай вайны, у аграгарадку Валеўка і вёсках Ятра, Кудавічы, Валеўка, Тулічава
* стэла Камышаву — камандзіру партызанскага атрада ў вёсцы Ятра
* Брацкая магіла каля школы ў аграгарадку Валеўка

## Славутасці 
* Петрапаўлаўская царква ў аграгарадку Валеўка — помнік архітэктуры XVIII—XIX стагоддзяў
* Праваслаўная царква ў вёсцы Ятра

## Крыніцы 
## Літаратура 
* Энцыклапедыя гісторыі Беларусі. У 6 т. Т.2: Беліцк — Гімн / Беларус. Энцыкл.; Рэдкал.: Б. І. Сачанка (гал. рэд.) і інш.; Маст. Э. Э. Жакевіч. — Мінск: БелЭн, 1994. — 537 с.: іл. ISBN 5-85700-142-0. С. 207.
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.
* Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012. — 172 с.

## Спасылкі 
* Навагрудскі раённы выканаўчы камітэт 


Катэгорыя:Былыя сельсаветы Карэліцкага раёна
Катэгорыя:Сельсаветы Беларусі, утвораныя ў 1940 годзе